آسٹریلیا میں اسلامو فوبیا

آسٹریلیا میں اسلامو فوبیا مسلمانوں، اسلام اور ان لوگوں کے خلاف عدم اعتماد، دشمنی اور تعصب کا اظہار ہے جو اسلام سے تعلق رکھتے ہیں۔ یہ سماجی نفرت اور جانبداری اکثر میڈیا کے ذریعے پھیلائی جاتی ہے جہاں مسلمانوں کو تشدد پسند اور غیر مہذب دکھانے کی مسلسل مشق کی جاتی ہے جس سے ایک ان کے خلاف ایک منفی تاثر پیدا ہوتا ہے۔ آسٹریلیا کے مختلف سیاست دانوں اور مبصرین نے ان منفی تاثرات سے متعدد طریقوں سے فائدہ اٹھایا ہے جس سے مسلمان کمیونٹی کے خلاف امتیازی سلوک اور سماجی مشکلات میں اضافہ ہوا ہے۔

## تاریخ اور پس منظر
آسٹریلیا میں اسلامو فوبیا اور مسلمانوں کے خلاف عدم برداشت 11 ستمبر 2001 کے حملوں سے بہت پہلے سے موجود تھی۔ مثال کے طور پر وائٹ آسٹریلیا پالیسی کے تحت مسلمانوں کی ہجرت کو محدود رکھا گیا تھا۔ اس پالیسی کا مقصد غیر یورپی اور غیر عیسائی تارکین وطن کو روکنا تھا۔ آسٹریلیا میں اسلامو فوبیا کو مذہب اسلام سے متعلق منفی عقائد کے ایک مجموعہ کے طور پر سمجھا جاتا ہے۔ اس کے ساتھ ساتھ ہجرت اور کثیر الثقافتی معاشرے کی وجہ سے عام لوگوں کے غصے اور ناراضی کا یہ ایک عصری راستہ بھی ہے۔
## نظریات
خیال کیا جاتا ہے کہ مسلم مخالف تعصبات مسلم مہاجرین کے درمیان انضمام کی کمی اور کمیونٹی اور نسلی سیاست کی تشکیل نو سے پیدا ہوتے ہیں۔ 
اسلامو فوبیا کے سیاق میں آسٹریلیا میں مسلمانوں کو اکثر دو انتہائی منفی کرداروں میں پیش کیا جاتا ہے ۔ مردوں کو عورتوں پر ظلم کرنے والے کے طور پر دکھایا جاتا ہے یعنی یہ تاثر دیا جاتا ہے کہ اسلام اور مسلمان مرد عورتوں کے حقوق کو پس پشت ڈالتے ہیں، انھیں دباتے ہیں۔ عورتوں کو مظلوم اور دبے ہوئے طبقے کے طور پر پیش کیا جاتا ہے جس میں اکثر حجاب یا دیگر دینی احکام کی پابندی کو آزادی سے محرومی تصور کیا جاتا ہے اور یہ تاثر دیا جاتا ہے کہ وہ اپنی مرضی سے زندگی نہیں گزار سکتیں۔ اسی طرح مسلمان مردوں کو تشدد پسند اور دہشت گردی کی طرف مائل سمجھا جاتا ہے اور انھیں اکثر منفی سوچ کا حامل دکھایا جاتا ہے۔ یہ تاثر خاص طور پر 11 ستمبر 2001 کے حملوں کے بعد اور اس کے بعد ہونے والے کچھ دہشت گردی کے واقعات کی وجہ سے مزید مضبوط ہوا۔
بعض محققین اور اسکالرز کے مطابق، عوامی گفتگو میں اسلامی ثقافت کی منفی تصاویر کو درست کرنے کی کوششیں بعض اوقات اصل مسلمانوں کے بارے میں بے بنیاد خوف کو جنم دیتی ہیں یعنی جب میڈیا یا سیاست دان اسلامی ثقافت، تاریخ یا روایات کی منفی تصویر کو بار بار دہراتے اور ان کی اصلاح کرنے کی بات کرتے ہیں تو یہ بات مسلمانوں کو ایک خطرناک یا پسماندہ گروہ کے طور پر پیش کرتی ہے حالانکہ یہ تصویر اکثر مبالغہ آمیز یا یک طرفہ ہوتی ہے۔ اس سے مسلمانوں کے بارے میں غیر ضروری خوف اور دوری بڑھتی ہے۔
## واقعات
آسٹریلیا میں مسلم مخالف جذبات کے پھیلاؤ کے اندازے مختلف ہیں۔ 2011 میں شائع ہونے والے ایک بڑے پیمانے پر سروے سے معلوم ہوا کہ 48.6 فیصد آسٹریلوی اسلام کے بارے میں منفی رائے رکھتے ہیں۔ 2014 میں شائع ہونے والے ایک اور سروے سے معلوم ہوا کہ آسٹریلیا کے ایک چوتھائی مسلمان مخالف خیالات رکھتے ہیں۔ یہ واقعات کسی بھی دوسرے مذہب کے مقابلے میں پانچ گنا زیادہ تھے۔ مؤخر الذکر سروے میں یہ بھی پتا چلا کہ 27 فیصد مسلم آسٹریلوی باشندوں کو امتیازی سلوک کا سامنا کرنا پڑا جو مطالعہ میں شامل کسی بھی مذاہب میں سب سے زیادہ تھا۔ یونیورسٹی آف ساؤتھ آسٹریلیا کے انٹرنیشنل سنٹر فار مسلم اینڈ نان مسلم انڈرسٹینڈنگ کی جانب سے 2016 میں جاری کیے گئے ایک سروے میں پتا چلا کہ 10 فیصد آسٹریلوی مسلمانوں کے خلاف مخالفانہ رویہ رکھتے ہیں۔
آسٹریلیا کی ایک رپورٹ سے پتا چلا ہے کہ بدھ مت اور ہندوؤں میں اسلامو فوبیا کی سطح دیگر مذاہب کے پیروکاروں کے مقابلے میں نمایاں طور پر زیادہ ہے۔
## حوالہ جات

زمرہ:آسٹریلیا میں اسلام مخالفت
زمرہ:آسٹریلیا میں اسلاموفوبیا
زمرہ:مسلمانوں پر مظالم
زمرہ:آسٹریلیا میں نسل پرستی